钦定古今图书集成/理学汇编/学行典/第239卷 > 陈汉文
## 钦定古今图书集成/理学汇编/学行典/第239卷 > 陈汉文

按《长沙府志》：“陈汉文，茶陵人。好义而善施。居蒲中，民
苦于旱。不雨之岁，桔槔踵病也。汉文乃疏东江而渚
之为陂，可溉田百亩，一方之人利焉。无远近皆称之
曰‘长者。教人兴孝悌之行，有不率于乡者，往往愧惮，
毋使陈长者知也。子斐，刺史。孙隐，阆州通判。曾孙崇，
崖山令。人以为食报之征云’。”